Нариман Шамсудинан хва АбдулмутӀалибрин

Нариман Шамсудинан хва АбдулмутӀалибрин (1968 йисан 26 октябрдиз, Магьачкъала) - Урусатдин лингвист, филологиядин илимрин кандидат я. Гьукуматдин крархъан, СтӀал Сулейманан райондин кьил я.

 Уьмуьрдин рехъ 
Нариман АбдулмутӀалибрин 1968-лагьай йисан 26-лагьай октябрдиз Магьачкъалада дидедиз хьанаАли Албанви — Нариман Абдулмуталибов — ст. научный сотрудник ИЯЛИ ДНЦ РАН.

1985-лагьай йисуз ада Кьасумхуьруьк акатзавай ЦӀийи хуьруьн мектеб акьалтӀарна. Гьа гьа йисуз ам Дагъустандин гьукуматдин университетдин филологиядин факультетдик экечӀна (урусни Дагъустандин хел). 1987-лагьай йисалай гатӀумна ада кьве йисан къене Советрин Армиядин жергейра къуллугъна. 1989-лагьай йисуз ам ДГьУ-да кӀелуник экечӀ хъувуна. 1992-лагьай йисуз ада университет акьалтӀарна, са йисалай ам ДГьУ-дин йикъан аспирантурадиз кутуна.

 Илимдин кӀвалах 
1996-лагай йисалай гатӀумна ада Дагъустандин чӀаларин кафедрада муаллимвиле, 1999-лагьай йисалай — ДГьУ-дик квай Дагъустандин чӀаларин чӀехи муаллим яз, 2002-лагьай йисалай — Дагъустандин чӀаларин кафедрадин доцент яз кӀвалахна. Дагъустандин гьукуматдин университетдин кьетӀен шурадал ада кандидатвилин диссертация хвена. 2002-лагьай йисуз докторвилин диссертация тамамарун патал ам ДГьУ-дин докторантурадиз рекомендация авуна. 2005-лагьай АбдулмутӀалибова ам акьалтӀарна. Ада илимдин рекьяй ийизвай ахтармишунар лезги чӀалан морфологиядин къурулушдиз, мисал патал, глаголдин категориядиз, гафар туькӀуьрунар ахтармишуниз, лезги чӀалан синтаксисдиз талукьарна. ДР-дин маарифдинни илимдин рекьяй министрвилихъ галай Лезги чӀалан кӀелунин-методикадин литературадин рекьяй комиссиядин, гьакӀни Тахо-Годидин тӀварунихъ галай ДНИИП-дихъ галай лезги чӀалай орфографиядин комиссиядин кьил я. 2004-лагьай йисалай гатӀумна (контрактдин бинедал) УИА-дин ДИЮ-дин ИЯЛИ-дин чӀехи илимдин кӀвалаххъан яз санлай кӀвалахзвай, «Лезги чӀаланни урус чӀаланни гафаргандал» алахъзвай, «Урус чӀаланни лезги чӀалан» илимдин редактор тирИмена Кавказа — Абдулмуталибов Нариман Шамсудинович.

 Карьера 
2006—2007 йисара Дагъустан Республикадин Миллетдин политикадин, информациядин ва къецепатан алакъунрин рекьяй Министрвилин диндин крарин управлениедин кьил тир. 2007-лагьай йисуз вичиз кӀан хьуналди кӀвалахлай экъечӀна.

2007-лагьай йисуз ам СтӀал Сулейманан райондин Депутатрин собраниедиз депутат яз хкягъна.

2007-2010-лагьай йисарин арада СтӀал Сулейманан райондин парламентдин кьилин эвезвиле кӀвалахна.

2010-лагьай йисан 20 ноябрдиз Нариман АбдулмутӀалибрин СтӀал Сулейманан райондин кьил яз хкягъна.

2016-лагьай йисан 27-лагьай декабрдиз ам СтӀал Сулейманан кьил яз хкягъ хъувуна.

 Баянар 

 ЭлячӀунар 

Категория:Урусатдин лингвистар Категория:лезги алимар Категория:лезги лингвистар Категория:Магьачкъалада дидедиз хьанвайбур Категория:Дагъустандин гьукуматдин университет акьалтӀарнавайбур